Diari Oficial de la Generalitat Valenciana


Sumari del DOGV 2804, del 02-08-1996 (1996/838955)

ACORD de 16 de juliol de 1996, del Govern Valencià, pel qual es crea i classifica en classe tercera el lloc de secretaria-intervenció en la Mancomunitat de la Vall d'Albaida, amb l'exempció de l'obligació de mantenir aquest lloc.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2804

Data del DOGV
:   02-08-1996

Secció del DOGV
:   ALTRES DISPOSICIONS

Número del document
:   1996/838955


Data del document
:   16-07-1996

Organisme emissor
:   Conselleria de Presidència

Tipus de document
:   Acord

ACORD de 16 de juliol de 1996, del Govern Valencià, pel qual es crea i classifica en classe tercera el lloc de secretaria-intervenció en la Mancomunitat de la Vall d'Albaida, amb l'exempció de l'obligació de mantenir aquest lloc.   
El Govern Valencià, en la reunió del dia 16 de juliol de 1996, adoptà l'acord següent:  
La Mancomunitat de la Vall d'Albaida, mitjançant acord plenari de 27 de novembre de 1995, va sol·licitar la creació i classificació en classe tercera d'un lloc de treball de Secretaria-Intervenció reservat a funcionaris d'administració local amb habilitació de caràcter nacional, i va sol·licitar, igualment, en l'esmentat acord l'exempció d'aquest lloc.  
L'article 6 del Reial Decret 1732/1994, de 29 de juliol, assenyala que els llocs reservats a funcionaris amb habilitació de caràcter nacional en mancomunitats es classificaran a instància d'aquestes per l'òrgan autonòmic competent.  
Segons l'article 6 del reial decret esmentat, la classificació ha de realitzar-se en els termes de l'article 2 d'aquesta norma, i es pot considerar en aquest supòsit, en la mesura en què la Mancomunitat de la Vall d'Albaida ha decidit iniciar el procediment de creació d'un lloc de treball reservat, que a l'igual que els llocs de col·laboració a què fa referència l'apartat g) de l'esmentat article, aquests llocs en les mancomunitats seran classificats a proposta de la corporació interessada.  
L'article 4 del Reial Decret 1732/1994, de 29 de juliol, preveu que les mancomunitats de municipis podran ser eximides de l'obligació de mantenir llocs propis reservats a habilitats de caràcter nacional quan el seu volum de serveis o de recursos siga insuficient per al manteniment d'aquests llocs, després de l'informe previ de la diputació provincial corresponent.  
Així mateix, segons l'esmentat article 4, les funcions reservades a habilitats de caràcter nacional en mancomunitats de municipis s'exerciran, una vegada s'haja obtingut l'exempció corresponent, mitjançant el funcionari o funcionaris amb habilitació de caràcter nacional d'algun dels municipis que les integren o per algun dels sistemes establerts en els articles 5 o 31.2 d'aquesta disposició, que regulen, respectivament, la possibilitat que es presten pels serveis d'assistència de les diputacions provincials o mitjançant acumulació.  
De conformitat amb l'article 2.f) del Reial Decret 1732/1994, de 29 de juliol, en les entitats locals amb secretaries de classe tercera, les funcions de comptabilitat, tresoreria i recaptació podran ser atribuïdes a un membre de l'entitat o a un funcionari d'aquesta.  
Segons l'article 159.1 del Text Refós de les disposicions legals vigents en matèria de règim local, amb la nova redacció que li dóna la Llei 42/1994, de 30 de desembre, la competència d'execució en matèria de creació, supressió i classificació dels llocs de treball reservats a funcionaris de l'administració local amb habilitació de caràcter nacional correspon a les comunitats autònomes.  
D'acord amb allò previst a l'article 9 del Reial Decret 1732/1994, la resolució corresponent es publicarà en el Diari Oficial de la Generalitat Valenciana. Aquestes publicacions seran trameses a la Direcció General de la Funció Pública del Ministeri per a les Administracions Públiques i publicades conjuntament per aquesta en el Butlletí Oficial de l'Estat, almenys amb caràcter trimestral.  
En la Generalitat Valenciana la proposta sobre classificació de llocs de treball s'atribueix a la Direcció General d'Interior de la Conselleria de Presidència, d'acord amb l'article 27.4 del Decret 44/1996, de 25 de març del Govern Valencià, pel qual s'aprova el Reglament Orgànic i Funcional de la Presidència de la Generalitat Valenciana i el de la Conselleria de Presidència.  
L'article 25 de la Llei de la Generalitat Valenciana 5/1983, de 30 de desembre, estableix que correspon al Govern Valencià l'exercici de les competències atribuïdes a la Generalitat Valenciana i que no estiguen expressament atribuïdes a altres òrgans o institucions.  
Per tant, a proposta del conseller de Presidència, el Govern Valencià  
ACORDA  
Primer  
Crear el lloc de secretaria-intervenció de la Mancomunitat de la Vall d'Albaida i classificar-lo en classe tercera.  
La provisió d'aquest lloc de treball està reservada a funcionaris d'administració local amb habilitació de caràcter nacional de la subescala de secretaria-intervenció, sense perjudici del que es preveu en la disposició transitòria primera.2.c) del Reial Decret 1174/1987, de 18 de setembre.  
Segon  
Eximir aquesta entitat de l'obligació de mantenir el lloc de secretari-interventor i, posteriorment, s'instarà a la seua acumulació.   
Tercer  
Les funcions de comptabilitat, tresoreria i recaptació podran ser atribuïdes a un membre de l'entitat o un funcionari d'aquesta.  
Contra aquest acord, que posa fi a la via administrativa, procedeix interposar, després de la comunicació preceptiva al Govern Valencià, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Butlletí Oficial de l'Estat.  
València, 16 de juliol de 1996.  
El conseller secretari del Govern Valencià,  
JOSÉ JOAQUíN RIPOLL SERRANO